PATVIRTINTA

Koncertinės įstaigos valstybinio pučiamųjų

instrumentų orkestro „Trimitas“ vadovo

2020 m. sausio 29 d. įsakymu Nr. 1V-08

**ORKESTRO VYRIAUSIOJO DIRIGENTO PAREIGYBĖS APRAŠYMAS**

##### **I SKYRIUS**

##### **PAREIGYBĖ**

1. Orkestro vyriausiasis dirigentas yra struktūrinio padalinio vadovas.

2. Pareigybės lygis - A2.

## **II SKYRIUS**

## **SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

2. Darbuotojas, einantis šias pareigas, turi atitikti šiuos specialius reikalavimus:

2.1. turėti aukštąjį universitetinį meno studijų srities muzikos krypties išsilavinimą;

2.2. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius darbo santykius, profesionaliojo scenos meno veiklą, saugos ir sveikatos darbe bei priešgaisrinės saugos reikalavimus, būti susipažinęs su Koncertinės įstaigos valstybinio pučiamųjų instrumentų orkestro „Trimitas“ (toliau – Koncertinė įstaiga) vidaus tvarkos taisyklėmis;

2.3. turėti ne mažesnę nei 3 metų dirigavimo darbo patirtį;

2.4. gebėti savarankiškai planuoti ir organizuoti savo veiklą, mokėti valdyti, rinkti, kaupti, sisteminti, analizuoti, apibendrinti informaciją ir rengti išvadas bei sklandžiai dėstyti mintis raštu ir žodžiu;

2.5. efektyviai bendrauti ir bendradarbiauti su kolektyvo nariais ir atlikėjais.

# III SKYRIUS

# ŠIAS PAREIGAS EINANČIO DARBUOTOJO FUNKCIJOS

3. Darbuotojas, einantis šias pareigas, atlieka šias funkcijas:

3.1. diriguoja Koncertinės įstaigos orkestrui;

3.2. kuria ir rengia naujas orkestro programas, atnaujina esamas orkestro programas viešajam atlikimui;

3.3. bendradarbiauja su grupių koncertmeisteriais, perduoda savo pageidavimus ir pastabas orkestro muzikantams;

3.4. dalyvauja Koncertinės įstaigos bendrose orkestro repeticijose, koncertuose, renginiuose, edukaciniuose užsiėmimuose;

3.5. atsako už techninę ir meninę muzikinių kūrinių atlikimo kokybę;

3.6. laikosi darbo drausmės, laiku atvyksta į Koncertinės įstaigos orkestro repeticijas, koncertus, renginius, išvykas, edukacinius užsiėmimus;

3.7. renka informaciją apie orkestro instrumentų ir papildomų aksesuarų poreikį bei perduoda ją atsakingam asmeniui;

3.8.  vykdo kitus su funkcijomis susijusius nenuolatinio pobūdžio pavedimus tam, kad būtų pasiekti Koncertinės įstaigos tikslai;

3.9. asmeniškai atsako už patikėtas materialines vertybes.

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)